22/04/2015 | Administración LocalMunicipal
Betanzos
Bases do concurso de carteis

ANUNCIO A Xunta de Goberno Local do Concello de Betanzos, en sesión de 26 de marzo de 2015, aprobou as bases do VI concurso se carteis das Letras Galegas 2015, procedéndose á súa publicación aos efectos oportunos BASES DO VI CONCURSO DE CARTEIS DAS LETRAS GALEGAS Introdución O Concello de Betanzos convoca o VI Concurso de carteis coa finalidade de promover a expresión artística entre a a infancia e afondar na vida e obra do autor homenaxeado no Día das Letras Galegas 2015. Obxectivos Promover a expresión artística por parte dos máis novos. Afondar na vida e obra de Yvonne Anne Birgit Maria Honrubia Leite. Fomentar a creación artística infantil. Bases 1. O motivo do cartel será a figura homenaxeada no Día das Letras Galegas 2015, Yvonne Anne Birgit Maria Honrubia Leite.2. Poderá participar neste concurso todo o alumnado que estea a cursar a educación primaria en Betanzos.3. O cartel deberá realizarse nunha cartolina en DIN A3 (aproximadamente 40 x 30). 4. O idioma utilizado no cartel será o galego.5. Os carteis poderán realizarse de xeito individual ou en grupo. Os carteis feitos en grupo non poderán sobrepasar os/as dous/dúas alumnos/as. Cada persoa só poderá participar cun cartel.6. Os carteis deberán indicar pola cara de atrás o nome e apelidos, así como o curso e centro educativo a que pertence/n a/s persoa/s autora/s.7. Os carteis deberán ser orixinais e non poderán estar publicados nin ter recibido ningún premio.8. Os carteis deberán entregarse do 6 ao 24 de abril, incluído este. Os traballos presentados fóra de prazo ficarán fóra do concurso.9. Os carteis poderán entregarse na Secretaría do CPR Nosa Señora do Carme-Atocha, do CEIP Francisco Vales Villamarín e do Centro Pai Menni ou no Servizo de Normalización Lingüística do Concello de Betanzos (Casa do Concello, 2.º andar). 10. A convocatoria deste concurso e as súas bases publicaranse no Boletín Oficial da Provincia da Coruña, así como na páxina web do Concello de Betanzos (www.betanzos.net). Resolución Concederase un primeiro premio ao cartel seleccionado polo xurado e dous accésits. Todos os premios serán un lote de material escolar por valor cincuenta euros. O cartel escollido será o que ilustre o Programa de actividades das Letras Galegas 2015 do Concello de Betanzos e quedará en posesión do Concello. Cos restantes traballos presentados organizarase unha exposición no mes de maio. Os criterios para a concesión dos premios serán a calidade e a orixinalidade dos deseños, así como a innovación e a adecuación aos obxectivos do concurso. O prazo de Resolución do xurado será dun máximo de cinco días a partir da data límite de entrega dos traballos. O xurado estará composto polos seguintes membros: Presidente/a: o alcalde ou concelleiro/a en quen delegue. Vogais: un representante de cada centro de ensino do Concello participante. Secretario/a: un/ha traballador/a do Concello de Betanzos designado/a para o xurado. O xurado resérvase o dereito de declarar deserto algún dos premios convocados. O xurado está facultado para tomar a decisión que considerar oportuna ante a aparición dalgún imprevisto non recollido expresamente nestas bases. Logo da resolución do xurado, comunicaráselles ás persoas premiadas a hora e lugar da entrega dos premios, que se fará nun acto público para conmemorar o Día das Letras Galegas. Betanzos, 10 de abril de 2015. O ALCALDE-PRESIDENTE Asdo.: José Ramón García Vázquez